Bredo L. Grandjean

Bredo L. Grandjean (28. januar 1916 i København – 22. juli 1986) var en dansk kunsthistoriker.

Han var søn af arkivar ved Rigsarkivet Poul Bredo Grandjean og hustru Adelheid Elisabeth f. Junge, blev student fra Østre Borgerdydskole 1935 og studerede kunsthistorie ved Københavns Universitet. Han var medarbejder ved Kunstindustrimuseet 1940-45 og 1967-70 og blev i 1945 leder af Den kongelige Porcelainsfabriks arkiv, bibliotek og museum.

Grandjean blev tildelt Ole Haslunds Legat 1946, Carl Jacobsens Museumsmandslegat 1963, Robert Hirschsprungs Mindelegat for Kunsthistorikere 1965 og Højesteretssagfører C.L. Davids Legat for Slægt og Venner 1968.

Han var medlem af patronatskomiteéen for museet i Faenza 1955, af bestyrelsen for Foreningen af Danske Museumsmænd 1957-71, formand for Den Kgl. Porcelainsfabriks Kunstforening 1958-70, jurymedlem ved Concorso Internazionale delle Ceramiche, Faenza 1963 og 1972 og ved Académie International de la Céramique's udstilling i Istanbul 1967, medlem af Selskabet for dansk Kulturhistorie 1969, sekretær 1969 og redaktør af Kulturminder fra 1972. Privat var han samler af kunst og særligt stentøj og keramik.

Værker i udvalg 
 Københavnske Palæer, København: Gjellerups Forlag 1948, 2. udg. 1967.
 Flora Danica Stellet, Hassings Forlag 1950, 2. udg Forlaget Forum 1973. 
 Det musselmalede Stel, Den kongelige Porcelainsfabrik og Det Berlingske Bogtrykkeri 1952.
 En Bygnings Historie. Bernstorffs Palæ 1752-1952, København: Baltica 1952.
 Den Kgl. Porcelainsfabriks Udsalg 1780-1955, Den kongelige Porcelainsfabrik og Det Berlingske Bogtrykkeri 1955.
 (red. s.m. David Westman og Arthur Hald), Dansk keramik, København: Gyldendal 1960.
 "L'activité des stucateurs italiens et tessinois en Danemark", Arte e Artisti dei Laghi Lombardi vol. II., 1961
 Jørgen Mogensens stentøj, Den kongelige Porcelainsfabrik og Det Berlingske Bogtrykkeri 1962.
 Kongelig Dansk Porcelain 1775-1884, København: Thaning & Appel 1962, 2. udg. 1967.
 Aluminia-Fajancer gennem 100 Aar, København: Det Berlingske Forlag 1963, senere udg. Hernovs Forlag 1995.  og 
 Dansk Ostindisk Porcelæn, Thaning & Appel 1965.
 Blaablomstrede Stel, Den kongelige Porcelainsfabrik og Det Berlingske Bogtrykkeri 1968.
 Louis Antoine Fournier, 1969.
 (s.m. Merete Bodelsen og Dyveke Helsted), Den kongelige Porcelainsfabrik 1775-1975, Frederiksberg: Den kongelige Porcelainsfabrik 1975. 
 The Royal Copenhagen Porcelain Manufactory 1775-1975 (eng. udg. af ovenstående) 
 Marienborg: Et nordsjællandsk landsteds historie, Lyngby-bogen 1977, Historisk-Topografisk Selskab for Lyngby-Taarbæk Kommune 1977.
 Biscuit efter Thorvaldsen, København: Thorvaldsens Museum 1978. 
 (s.m. Erik Herløw), Stentøj – før og nu fra Den Kongelige Porcelainsfabrik, Vejle: Vejle Kunstmuseum 1981. 
 Kongelig dansk porcelain 1884-1980, København: Gyldendal 1983. 
 Stukarbejder i Danmark 1669-1800, Herning: Poul Kristensens Forlag 1994 (efterladt manuskript) 
Medarbejder ved bl.a. Danske Slotte og Herregaarde, Weilbachs Kunstnerleksikon, Monumenta Architecturae Daniae (1961), Dansk Kunsthistorie, bd. II (1973) og Dizionario Biografico Italiano. Desuden kunsthistoriske bidrag i danske og udenlandske fagtidsskrifter og museumspublikationer.

Kilder 
 Kraks Blå Bog 1974

Kunsthistorikere fra Danmark
Faglitterære forfattere fra Danmark
Danskere i 1900-tallet
Bredo L.
Museumsfolk fra Danmark
Arkivarer fra Danmark
Bibliotekarer fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Studenter fra Østre Borgerdyd Gymnasium